Promoció Econòmica posa en marxa un nou servici d'orientació laboral a Sagunt
01 d’abril 2022

![](/media/jvzgmdwv/c_mjcarrera.jpg?width=850&height=566.9886363636364)

A partir d’este mes d'abril, el departament de Promoció Econòmica i Industrial de l’Ajuntament de Sagunt amplia els seus servicis a la ciutadania, i els dilluns i dimecres també realitzarà orientació laboral presencialment a Sagunt.

Les persones interessades a rebre informació i atenció personalitzada podran sol·licitar cita prèvia en el [lloc web municipal](https://governalia.com/launch/sagunt/) i acudir a les oficines de l'edifici del Camí Reial on personal tècnic del departament realitzarà una detallada orientació sobre aspectes laborals com la realització de currículum, cartes de presentació a empreses, cerca d'ofertes en internet i, en general, estratègies per a incorporar-se al mercat de treball.

La regidora de Promoció Econòmica i Industrial, María José Carrera, ha assenyalat que «**l'ampliació d’este servici reforça la nostra aposta d'acostament a la ciutadania. Creiem que, en este moment de creixement i impuls econòmic, hem de posar totes les facilitats possibles per a accedir a un major grup de persones, i amb este nou servici presencial a Sagunt facilitem l'orientació laboral presencial de la població ací resident**».

En paral·lel a este nou horari i ubicació, el departament de Promoció Econòmica i Industrial manté el seu servici habitual d'orientació de dilluns a divendres en l'edifici administratiu de la Gerència (av. 9 d'Octubre, 7) al qual també es pot accedir mitjançant cita prèvia.

*   [](http://www.facebook.com/sharer.php?u=https://aytosagunto.es/va/actualitat/promocio-economica-posa-en-marxa-un-nou-servici-d-orientacio-laboral-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/promocio-economica-posa-en-marxa-un-nou-servici-d-orientacio-laboral-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/promocio-economica-posa-en-marxa-un-nou-servici-d-orientacio-laboral-a-sagunt/ "Linked In")
*   [](mailto:?body=https://aytosagunto.es/va/actualitat/promocio-economica-posa-en-marxa-un-nou-servici-d-orientacio-laboral-a-sagunt/)